Boljevci

**Boljevci** je naselje u opštini Surčin u Gradu Beogradu. Prema popisu iz 2002. bilo je 4056 stanovnika (prema popisu iz 1991. bilo je 4284 stanovnika).

## Geografija
Nalaze se na levoj obali reke Save oko 40&nbsp;km uzvodno od Beograda, odnosno 28,9 kilometara lokalnim putem. Naselje pripada opštini Surčin odnosno gradu Beogradu.

U njemu živi 4055 stanovnika od čega je oko 40% pripadnika slovačke narodnosti. Boljevci su sa gradom povezani linijom 605 GSP, koja saobraća od Progara do naselja Ledine.

U Boljevcima postoje dva Kulturno-umetnička društva "Branko Radičević" i Sladkovič"  Nekada su Boljevci predstavljali veoma važnu saobraćano, ekonomsko kulturnu lokaciju, imali su bioskop, savremenu ambulantu, banku, Dom kulture, Benzinsku pumpu. Danas je situacija izuzetno loša. Naselje je zahvaljujući lošem odnosu opštine Zemun u proteklih nekoliko decenija zapušteno. Nije izgrađen vodovod, loši su putevi, telekomunikacije.

Boljevčani se nadaju pomoći od strane opštine Surčin. Jedna od velikih perspektiva je izgradnja mosta na Savi kod obrenovačke T.E. "Nikola Tesla" koja će naselju bratiti izgubljenu saobraćanu važnost i uticati na njegov dalji razvoj.

Tokom seoske slave se već godinama održava manifestacija "Srem u Boljevcima"  tokom koje se održava "Strašilijada".

## Historija
Boljevci se ubrajaju u naselja sa dugom istorijom naseljenosti (od neolita do danas). Na ovim prostorima je lovio čovek još na prelasku iz starijeg u mlađe kameno doba, ali se smatra se da su pripadnici vinčanske kulture najstariji žitelji ovog naselja. U ataru sela su pronađeni predmeti iz bronzanog i gvozdenog doba, ali dolaskom Kelta i mešanjem sa starosedeocima, obrazuje se plema Skordisci. Rimska osajanja ovim prostorima donose nove oblike kulture, a sa propašću carstva ovde se smenjuju vizantijska, bugarska i ugarska vlast. U srednjem veku ovde je bio značajan prelaz preko Save do kog se stizalo sa Carigradskog i sa Srebreničkog druma. Zajedno sa Beogradom 1521. godine selo je potpalo pod tursku vlast.

Pod današnjim imenom naselje se pominje 1702. godine, a prvi pisani dokument datira iz 1716. godine. Pravoslavni hram je posvećen Sv. Petki i izgrađena je u periodu od 1797. do 1800. godine. Seoska slava je Velika Gospojina (28.8.).

U prvoj polovini 19. vijeka ovaj prostor, pored Srba, naseljavaju i Slovaci. Kao privremeno rešenje 1900. godine je podignut molitveni dom, sa drvenom zvonicom po strani. Godine 1908. evangelistička crkvena opština se osamostaljuje, a krajem 19. vijeka je na izgrađena i crkva.

Najpoznatija pesma u Boljevcima je pesma zvana: "Boľovčania čo robíte" i mnogi je zovu himnom Boljevčana.

## Demografija
U naselju Boljevci živi 3247 punoletnih stanovnika, a prosečna starost stanovništva iznosi 39,5 godina (38,7 kod muškaraca i 40,3 kod žena). U naselju ima 1231 domaćinstvo, a prosečan broj članova po domaćinstvu je 3,29.

Ovo naselje je u uglavnom naseljeno Srbima (prema popisu iz 2002. godine).

{| width="50%" style="background:transparent; "
| valign="top" width="50%" style="border:1px solid gray; " |


:*Grafik promene broja stanovnika tokom 20. veka*



| valign="down" width="50%" |

## Reference

## Vanjske veze

* Mape, aerodromi i vremenska situacija lokacija (Fallingrain)
* Satelitska mapa (Wikimapia)
* Gugl satelitska mapa (Maplandia)
* Plan naselja na mapi (Mapquest)